Dagens Tune kirke står der det tidligere har stått minst to eldre kirker. Den eldste kirken ble bygget senest rundt 1100, for da nevnes den i Borgartingsloven som en av seks fylkeskirker i Viken. Da denne kirken, en romansk steinkirke i kleberstein, ble bygget, kan det ha vært på grunnen til en eldre trekirke. Steinkirken fra 1100-tallet ble revet i 1863. Under rivingen ble det funnet en stein med årstallet 1055 i romertall. Dette kan muligens ha vært kirkens byggeår.